สวัสดีค่ะ พอดีว่ากินยาคุมแบบ21วันไป1แผงแล้ว แล้วก็กำลังเริ่มแผงใหม่ได้3วันละมีเพศสัมพันธ์กันและหลั่งใน จะท้องไหมคะ ต้องกินยาคุมฉุกเฉินไหม
สวัสดีค่ะ หากได้ทานยาคุมกำเนิดชนิด 21 เม็ดครบแล้ว และได้เว้นระยะไป 7 วันแล้ว เมื่อได้เริ่มทานแผงใหม่ต่อ ฤทธิ์ในการป้องกันการตั้งครรภ์ก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่วันแรกที่ทานยาคุมค่ะ ซึ่งยาคุมก็จะช่วยป้องกันการตั้งครรภ์ได้มากกว่า 99% ดังนั้น จึงไม่จำเป็นต้องทานยาคุมฉุกเฉินร่วมไปด้วยโดยไม่จำเป็น เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ